nibzard/narodne-novine-full-text-markdown huggingface dataset:
## Rješenje o razrješenju člana Stručnog povjerenstva za reviziju nalaza i mišljenja o invalidnosti

### NN 61/2009 (27.5.2009.), Rješenje o razrješenju člana Stručnog povjerenstva za reviziju nalaza i mišljenja o invalidnosti

61 27.05.2009 Rješenje o razrješenju člana Stručnog povjerenstva za reviziju nalaza i mišljenja o invalidnosti

VLADA REPUBLIKE HRVATSKE

1401

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 116. stavka 2. Zakona o mirovinskom osiguranju (»Narodne novine« br. 102/98, 127/2000, 59/2001, 109/2001, 147/2002, 117/2003, 30/2004, 177/2004, 92/2005, 79/2007 i 35/2008) i članka 26. stavka 4. Uredbe o medicinskom vještačenju u mirovinskom osiguranju (»Narodne novine«, br. 52/99, 145/99, 24/2000 i 52/2000), Vlada Republike Hrvatske je na sjednici održanoj 21. svibnja 2009. godine donijela

RJEŠENJE

O RAZRJEŠENJU ČLANA STRUČNOG POVJERENSTVA ZA REVIZIJU NALAZA I MIŠLJENJA O INVALIDNOSTI

Razrješuje se IVAN HULJEV, dr. med., dužnosti člana Stručnog povjerenstva za reviziju nalaza i mišljenja o invalidnosti, na osobni zahtjev, s danom 21. svibnja 2009.

Klasa: 080-02/09-02/63

Urbroj: 50304/2-09-01

Zagreb, 21. svibnja 2009.

Predsjednik
dr. sc. Ivo Sanader, v. r.

Rješenje, NN 61/2009-1401
## Rješenje o razrješenju člana Stručnog povjerenstva za reviziju nalaza i mišljenja o invalidnosti

### NN 61/2009 (27.5.2009.), Rješenje o razrješenju člana Stručnog povjerenstva za reviziju nalaza i mišljenja o invalidnosti

61 27.05.2009 Rješenje o razrješenju člana Stručnog povjerenstva za reviziju nalaza i mišljenja o invalidnosti

VLADA REPUBLIKE HRVATSKE

1402

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 116. stavka 2. Zakona o mirovinskom osiguranju (»Narodne novine«, br. 102/98, 127/2000, 59/2001, 109/2001, 147/2002, 117/2003, 30/2004, 177/2004, 92/2005, 79/2007 i 35/2008) i članka 26. stavka 4. Uredbe o medicinskom vještačenju u mirovinskom osiguranju (»Narodne novine«, br. 52/99, 145/99, 24/2000 i 52/2000), Vlada Republike Hrvatske je na sjednici održanoj 21. svibnja 2009. godine donijela

RJEŠENJE

O RAZRJEŠENJU ČLANA STRUČNOG POVJERENSTVA ZA REVIZIJU NALAZA I MIŠLJENJA O INVALIDNOSTI

Razrješuje se ŠTEFICA VALENT, dr. med., dužnosti člana Stručnog povjerenstva za reviziju nalaza i mišljenja o invalidnosti, na osobni zahtjev, s danom 30. lipnja 2009.

Klasa: 080-02/09-02/63

Urbroj: 50304/2-09-02

Zagreb, 21. svibnja 2009.

Predsjednik
dr. sc. Ivo Sanader, v. r.

Rješenje, NN 61/2009-1402
## Pravilnik o izmjenama Pravilnika o sustavu ocjenjivanja sukladnosti u ekološkoj proizvodnji

### NN 61/2009 (27.5.2009.), Pravilnik o izmjenama Pravilnika o sustavu ocjenjivanja sukladnosti u ekološkoj proizvodnji

61 27.05.2009 Pravilnik o izmjenama Pravilnika o sustavu ocjenjivanja sukladnosti u ekološkoj proizvodnji

MINISTARSTVO POLJOPRIVREDE, RIBARSTVA I RURALNOG RAZVOJA

1407

Na temelju članka 23. stavka 3. Zakona o ekološkoj proizvodnji poljoprivrednih i prehrambenih proizvoda (»Narodne novine« br. 12/01, 14/01, 79/07), ministar poljoprivrede, ribarstva i ruralnog razvoja uz suglasnost ravnatelja Hrvatske akreditacijske agencije, donosi

PRAVILNIK

O IZMJENAMA PRAVILNIKA O SUSTAVU OCJENJIVANJA SUKLADNOSTI U EKOLOŠKOJ PROIZVODNJI

Članak 1.

U Pravilniku o sustavu ocjenjivanja sukladnosti u ekološkoj proizvodnji (»Narodne novine« br. 91/01, 25/08), u članku 4. stavak 2. mijenja se i glasi:

»Pravna osoba za provedbu postupka potvrđivanja izdaje potvrdnicu nakon provedenog postupka ocjene sukladnosti proizvoda. procesa i usluga. Potvrdnica se izdaje na temelju zapisnika o provedenom stručnom nadzoru.

Priznaju se liste pravnih osoba za provedbu postupka potvrđivanja (certifikacijskih tijela) objavljene na službenim stranicama Europske unije i Međunarodne organizacije za ekološku poljoprivredu (IFOAM-a).«

U istom članku stavak 3. se briše.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: NP 011-02/09-01/87

Urbroj: 525-12-1-0458/09-1

Zagreb, 4. svibnja 2009.

Ministar
mr. sc. Božidar Pankretić, v. r.

Pravilnik, NN 61/2009-1407
## Rješenje za CMC Sisak d.o.o. iz Siska o ispunjavanju uvjeta za obavljanje poslova zaštite na radu

### NN 61/2009 (27.5.2009.), Rješenje za CMC Sisak d.o.o. iz Siska o ispunjavanju uvjeta za obavljanje poslova zaštite na radu

MINISTARSTVO GOSPODARSTVA, RADA I PODUZETNIŠTVA

1408

Na zahtjev CMC Sisak d.o.o. iz Siska, Božidara Adžije 19, a temeljem članka 53. stavka 2. Zakona o zaštiti na radu (»Narodne novine« br. 59/96, 94/96, 114/03, 100/04, 86/08 i 116/08) i članka 10. stavka 1. Pravilnika o ispitivanju radnog okoliša te strojeva i uređaja s povećanim opasnostima (»Narodne novine« broj 114/02 i 126/03), ministar gospodarstva, rada i poduzetništva donosi

RJEŠENJE

I.

CMC Sisak d.o.o. iz Siska, Božidara Adžije 19, ispunjava uvjete za obavljanje sljedećih poslova zaštite na radu za vlastite potrebe:

1) ispitivanja strojeva i uređaja s povećanim opasnostima.

O obavljenim ispitivanjima, navedeno društvo je ovlašteno izdavati isprave.

II.

Ovim rješenjem stavlja se izvan snage rješenje Ministarstva gospodarstva, rada i poduzetništva, klasa: UP/I-116-01/05-03/03, urbroj: 526-08-03/2-06-5 od 30. listopada 2006. godine.

III.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo ministarstvo u roku od 15 dana od dana nastale promjene.

IV.

Ovo rješenje objavit će se u »Narodnim novinama«.

Klasa: UP/I-115-01/09-03/01

Urbroj: 526-08-03/2-09-2

Zagreb, 14. svibnja 2009.

Potpredsjednik Vlade
Republike Hrvatske i ministar
gospodarstva, rada i poduzetništva
Damir Polančec, dipl. ing., v. r.

Rješenje, NN 61/2009-1408
## Izmjena plana prijama u državnu službu Državnog ureda za reviziju za 2009. godinu

### NN 61/2009 (27.5.2009.), Izmjena plana prijama u državnu službu Državnog ureda za reviziju za 2009. godinu

DRŽAVNI URED ZA REVIZIJU

1411

Na temelju odredbi članka 43. stavka 2. točka c. Zakona o državnim službenicima (»Narodne novine« broj 92/05., 107/07. i 27/08.), glavni državni revizor Državnog ureda za reviziju donosi

IZMJENU

PLANA PRIJAMA U DRŽAVNU SLUŽBU DRŽAVNOG UREDA ZA REVIZIJU ZA 2009. GODINU

u Planu prijama u državnu službu Državnog ureda za reviziju za 2009. godinu točka III. mijenja se i glasi:

»III.

U Državnom uredu za reviziju za 2009. godinu planira se prijam na neodređeno vrijeme:

– 10 (deset) službenika – revizora visoke stručne spreme.«

Klasa: 112-01/09-01/2

Urbroj: 613-01-01-09-3

Zagreb, 21. svibnja 2009.

Glavni državni revizor
Šima Krasić, dipl. oec., v. r.

Izmjene i dopune, NN 61/2009-1411
## Odluka o izdavanju euroobveznica Republike Hrvatske u iznosu od 750.000.000,00 EUR

### NN 62/2009 (29.5.2009.), Odluka o izdavanju euroobveznica Republike Hrvatske u iznosu od 750.000.000,00 EUR

VLADA REPUBLIKE HRVATSKE

1416

Na temelju članka 26. Zakona o izvršavanju Državnog proračuna Republike Hrvatske za 2009. godinu (»Narodne novine«, br. 149/2008 i 44/2009), Vlada Republike Hrvatske je na sjednici održanoj 28. svibnja 2009. godine donijela

ODLUKU

O IZDAVANJU EUROOBVEZNICA REPUBLIKE HRVATSKE U IZNOSU OD 750.000.000,00 EUR

I.

Radi izvršenja izdataka utvrđenih Zakonom o izvršavanju Državnog proračuna Republike Hrvatske za 2009. godinu, Republika Hrvatska zadužuje se izdavanjem euroobveznica u iznosu od 750.000.000,00 EUR.

II.

Euroobveznice iz točke I. ove Odluke izdaju se po cijeni od 99,675% nominalnog iznosa. Kamatna stopa je nepromjenjiva i iznosi 6,5% godišnje. Dan dospijeća obveznica je 5. siječnja 2015. godine.

Euroobveznice se uplaćuju 5. lipnja 2009. godine. Kamata po obveznicama isplaćivat će se jednom godišnje počevši od 5. siječnja 2010. godine, a glavnica će se u cijelosti isplatiti po dospijeću.

Euroobveznice će se plasirati putem voditelja izdanja BNP Paribas, Deutsche Bank i UniCredit Group/Zagrebačka banka d.d..

III.

Ovlašćuje se ministar financija za zaključenje ugovora sukladno točkama I. i II. ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 451-01/09-01/02

Urbroj: 5030120-09-1

Zagreb, 28. svibnja 2009.

Predsjednik
dr. sc. Ivo Sanader, v. r.

Odluka, NN 62/2009-1416
## Pravilnik o izmjeni Pravilnika o izboru i utvrđivanju programa javnih potreba u kulturi

### NN 62/2009 (29.5.2009.), Pravilnik o izmjeni Pravilnika o izboru i utvrđivanju programa javnih potreba u kulturi

MINISTARSTVO KULTURE

1423

Na temelju članka 10a. Zakona o financiranju javnih potreba u kulturi (»Narodne novine« 47/90, 27/93 i 38/09) ministar kulture donosi

PRAVILNIK

O IZMJENI PRAVILNIKA O IZBORU I UTVRĐIVANJU PROGRAMA JAVNIH
POTREBA U KULTURI

Članak 1.

U Pravilniku o izboru i utvrđivanju programa javnih potreba u kulturi (»Narodne novine« br. 137/08, 57/09) članak 5. stavak 2. mijenja se i glasi:

»Prijavnice ispunjene na web-stranicama Ministarstva kulture obvezno je ispisati i sa svim prilozima navedenim u prijavnici odnosno Pozivu poslati u Ministarstvo kulture do datuma određenog u Pozivu.«

Članak 2.

Ovaj Pravilnik objavit će se u »Narodnim novinama« i stupa na snagu danom objave.

Klasa: 612-01/08-01/0129
Urbroj: 532-10-01/8-09-05
Zagreb, 22. svibnja 2009.

Ministar
mr. sc. Božo Biškupić, v. r.

Pravilnik, NN 62/2009-1423
## Naputak o podacima koje sadrži izvješće povodom događaja koji je prouzročio smrt ili skupnu ozljedu radnika

### NN 62/2009 (29.5.2009.), Naputak o podacima koje sadrži izvješće povodom događaja koji je prouzročio smrt ili skupnu ozljedu radnika

DRŽAVNI INSPEKTORAT

1424

Na temelju članka 56. stavak (4) Zakona o Državnom inspektoratu (»Narodne novine«, br. 116/08. i 123/08.) uz prethodno pribavljeno mišljenje Ministarstva gospodarstva, rada i poduzetništva, glavni inspektor Državnog inspektorata donosi

NAPUTAK

O PODACIMA KOJE SADRŽI IZVJEŠĆE POVODOM DOGAÐAJA KOJI JE PROUZROČIO SMRT ILI SKUPNU OZLJEDU RADNIKA

Članak 1.

Ovim Naputkom propisuje se koje podatke sadrži izvješće o događaju koji je prouzročio smrt ili skupnu ozljedu radnika i način izvješćivanja o tim događajima.

Članak 2.

Kada inspektor rada obavi očevid na mjestu gdje je nastao događaj koji je prouzročio smrt ili skupnu ozljedu radnika, dužan je odmah a najkasnije u roku od 24 sata nakon primitka obavijesti o nastanku takvoga događaja o navedenom događaju izvijestiti glavnog inspektora.

Članak 3.

Izvješće iz članka 1. ovoga Naputka sadrži sljedeće podatke:

– kada se ozljeda dogodila,

– kakva se ozljeda dogodila,

– kada i na koji način je inspektor rada obaviješten o nastalom događaju,

– kada je inspektor rada došao na mjesto događaja,

– gdje se ozljeda dogodila,

– kakvi su poslovi obavljani, način organizacije rada i uočeni propusti koji su imali za posljedicu ozljeđivanje radnika,

– o poslodavcu-ima (tvrtka i sjedište poslodavca-aca) i o svim ozlijeđenim radnicima (osobno ime, OIB, za strance broj putovnice, zanimanje, težinu ozljede, ako se radi o jednom slučaju, a kod skupne ozljede potrebno je posebno za svakog ozlijeđenog radnika napisati radi li se o smrtnoj, težoj ili lakšoj ozljedi, a ako je već utvrđeno, za svaki slučaj navesti izvor, uzrok i način nastanka ozljede u skladu s odredbama Pravilnika o evidenciji, ispravama, izvještajima i knjizi nadzora iz područja zaštite na radu (»Narodne novine«, br. 52/84.) pri čemu je potrebno navesti odgovarajuću šifru iz ovoga Pravilnika.

Članak 4.

Traženi podaci i opis zatečenog stanja pišu se kratko, jasno i sažeto, tako da se može nedvosmisleno zaključiti o kakvom se događaju radi.

Članak 5.

Nakon obavljenoga nadzora i poduzetih propisanih inspekcijskih mjera, inspektor rada je dužan dostaviti cjelovito izvješće na propisanom obrascu EIR-4 sukladno odredbama Pravilnika o sadržaju i načinu vođenja evidencija i podacima koje moraju sadržavati izvještaji inspekcije rada (»Narodne novine«, br. 13/84.) i presliku spisa predmeta.

Članak 6.

Danom stupanja na snagu ovoga Naputka prestaje važiti Naputak o podacima koje sadrži izvješće povodom događaja koji je prouzročio smrt ili skupnu ozljedu zaposlenika (»Narodne novine« br. 16/00.).

Članak 7.

Ovaj Naputak stupa na snagu osmog dana od dana objave u »Narodnim novinama«.

Klasa: 023-01/09-01/29

Urbroj: 556-05-03-09-03

Zagreb, 19. svibnja 2009.

Glavni inspektor
mr. sc. Kruno Kovačević, v. r.

Naputak, NN 62/2009-1424
## Uredba o izmjeni Uredbe o Popisu robe s dvojnom namjenom

### NN 63/2009 (1.6.2009.), Uredba o izmjeni Uredbe o Popisu robe s dvojnom namjenom

VLADA REPUBLIKE HRVATSKE

1430

Na temelju članka 3. Zakona o izvozu robe s dvojnom namjenom (»Narodne novine«, br. 100/2004 i 84/2008), Vlada Republike Hrvatske je na sjednici održanoj 21. svibnja 2009. godine donijela

[UREDBU](dodatni/401383.pdf)

[O IZMJENI UREDBE O POPISU ROBE S DVOJNOM NAMJENOM](dodatni/401383.pdf)

Uredba, NN 63/2009-1430
## Odluka o izmjenama Odluke o posebnim standardima i mjerilima njihove primjene u provođenju primarne zdravstvene zaštite iz obveznog zdravstvenog osiguranja

### NN 63/2009 (1.6.2009.), Odluka o izmjenama Odluke o posebnim standardima i mjerilima njihove primjene u provođenju primarne zdravstvene zaštite iz obveznog zdravstvenog osiguranja

63 01.06.2009 Odluka o izmjenama Odluke o posebnim standardima i mjerilima njihove primjene u provođenju primarne zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1432

Na osnovi članka 131., a u svezi s člankom 132. Zakona o obveznom zdravstvenom osiguranju (»Narodne novine« broj 150/08.), članka 26. Statuta Hrvatskog zavoda za zdravstveno osiguranje (»Narodne novine« broj 18/09.), Izmjene i dopune Državnog proračuna Republike Hrvatske za 2009. godinu (»Narodne novine« broj 44/09.) i Odluke o visini osnovice za obračun plaće za državne službenike i namještenike (»Narodne novine« broj 40/09.), Upravno vijeće Hrvatskog zavoda za zdravstveno osiguranje na 5. izvanrednoj sjednici održanoj 29. svibnja 2009. godine, uz suglasnost ministra nadležnog za zdravstvo, a prema prethodno pribavljenom mišljenju nadležnih komora, donijelo je

ODLUKU

O IZMJENAMA ODLUKE O POSEBNIM STANDARDIMA I MJERILIMA NJIHOVE PRIMJENE U PROVOĐENJU PRIMARNE ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o posebnim standardima i mjerilima njihove primjene u provođenju primarne zdravstvene zaštite iz obveznog zdravstvenog osiguranja (»Narodne novine« broj 142/06., 13/07., 34/08., 45/08., 133/08. i 2/09.) u članku 37. stavku 2. broj: »578.500,00« zamjenjuje se brojem: »559.812,50«.

Članak 2.

Ova Odluka objavljuje se u »Narodnim novinama«, a primjenjuje se od 1. svibnja 2009. godine.

Klasa: 025-04/09-01/135
Urbroj: 338-01-01-09-1
Zagreb, 29. svibnja 2009.

Predsjednik
Upravnog vijeća Hrvatskog zavoda za zdravstveno osiguranje
Dražen Jurković, dr. med., v. r.

Odluka, NN 63/2009-1432
## Izmjene Općih uvjeta ugovora o provođenju zdravstvene zaštite iz obveznog zdravstvenog osiguranja

### NN 63/2009 (1.6.2009.), Izmjene Općih uvjeta ugovora o provođenju zdravstvene zaštite iz obveznog zdravstvenog osiguranja

63 01.06.2009 Izmjene Općih uvjeta ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1434

Na osnovi članka 131., a u svezi s člankom 132. točkom 23. Zakona o obveznom zdravstvenom osiguranju (»Narodne novine«, broj 150/08.), članka 295. Zakona o obveznim odnosima (»Narodne novine«, broj 35/05. i 41/08.) i članka 26. Statuta Hrvatskog zavoda za zdravstveno osiguranje (»Narodne novine«, broj 18/09.) Upravno vijeće Hrvatskog zavoda za zdravstveno osiguranje na 5. izvanrednoj sjednici održanoj 29. svibnja 2009. godine donijelo je

IZMJENE

OPĆIH UVJETA UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Općim uvjetima ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 11/07., 40/07., 117/07., 11/08., 21/08., 45/08., 85/08., 7/09., 32/09. i 46/09.) u članku 20. stavak 4. mijenja se i glasi:

»Ustanova za svoje radnike, doktore medicine i stomatologije, odnosno privatnik obvezuju se da će na tiskanicu uputnice osiguranoj osobi za specijalističko-konzilijarnu zdravstvenu zaštitu navesti naziv specijalista kojem upućuje osiguranu osobu, a na uputnici za bolničku zdravstvenu zaštitu navesti naziv djelatnosti bolničke zdravstvene zaštite.«

Članak 2.

Članak 51. mijenja se i glasi:

»Članak 51.

Ugovorne strane su suglasne da se u slučajevima nepridržavanja preuzetih ugovornih obveza u svezi pružanja zdravstvene zaštite iz obveznog zdravstvenog osiguranja primjene odredbe članka 11. ovih Općih uvjeta.

Članak 3.

Ove Izmjena Općih uvjeta objavljuju se u »Narodnim novinama«.

Klasa: 025-04/09-01/136
Urbroj: 338-01-01-09-1
Zagreb, 29. svibnja 2009.

Predsjednik
Upravnog vijeća Hrvatskog zavoda za zdravstveno osiguranje
Dražen Jurković, dr. med., v. r.

Izmjene i dopune, NN 63/2009-1434
## Odluka o prestanku mirovanja zastupničkog mandata zastupnice i prestanku obnašanja zastupničke dužnosti zamjenika zastupnice u Hrvatskom saboru

### NN 64/2009 (3.6.2009.), Odluka o prestanku mirovanja zastupničkog mandata zastupnice i prestanku obnašanja zastupničke dužnosti zamjenika zastupnice u Hrvatskom saboru

64 03.06.2009 Odluka o prestanku mirovanja zastupničkog mandata zastupnice i prestanku obnašanja zastupničke dužnosti zamjenika zastupnice u Hrvatskom saboru

HRVATSKI SABOR

1436

Na temelju članka 80. Ustava Republike Hrvatske i članka 14. Zakona o izborima zastupnika u Hrvatski sabor (»Narodne novine«, br. 116/99., 109/00, 53/03., 69/03. – pročišćeni tekst, 19/07. i 20/09.), Hrvatski sabor na sjednici 20. svibnja 2009., donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNICE I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNICE U HRVATSKOM SABORU

Utvrđuje se da 19. svibnja 2009. prestaje mirovanje zastupničkog mandata zastupnice DANICE HURSE i da zamjenik zastupnice ŽELJKO VINCELJ 19. svibnja 2009. prestaje obnašati zastupničku dužnost.

Klasa: 021-14/09-01/03

Zagreb, 20. svibnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 64/2009-1436
## Odluka o odlikovanju Njegove Ekscelencije Françoisa Saint-Paula veleposlanika Republike Francuske Redom kneza Trpimira s ogrlicom i Danicom

### NN 64/2009 (3.6.2009.), Odluka o odlikovanju Njegove Ekscelencije Françoisa Saint-Paula veleposlanika Republike Francuske Redom kneza Trpimira s ogrlicom i Danicom

PREDSJEDNIK REPUBLIKE HRVATSKE

1437

Na temelju članka 97. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), donosim

ODLUKU

kojom se odlikuje

Njegova Ekscelencija
FRANÇOIS SAINT-PAUL
Veleposlanik Republike Francuske

REDOM KNEZA TRPIMIRA S OGRLICOM I DANICOM

za osobit doprinos razvitku prijateljskih odnosa i suradnje između Republike Hrvatske i Republike Francuske.

Klasa: 060-04/09-05/03
Urbroj: 71-05-04/1-09-01
Zagreb, 26. svibnja 2009.

Predsjednik
Republike Hrvatske
Stjepan Mesić, v. r.

Odluka, NN 64/2009-1437
## Uredba o pojedinim pitanjima u vezi djelatnosti Hrvatske agencije za obvezne zalihe nafte i naftnih derivata

### NN 64/2009 (3.6.2009.), Uredba o pojedinim pitanjima u vezi djelatnosti Hrvatske agencije za obvezne zalihe nafte i naftnih derivata

VLADA REPUBLIKE HRVATSKE

1438

Na temelju članka 13. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008), Vlada Republike Hrvatske je na sjednici održanoj 28. svibnja 2009. godine donijela

UREDBU

O POJEDINIM PITANJIMA U VEZI DJELATNOSTI HRVATSKE AGENCIJE ZA OBVEZNE ZALIHE NAFTE I NAFTNIH DERIVATA

Članak 1.

Ovom Uredbom uređuju se pojedina pitanja u vezi djelatnosti namjenskog trošenja sredstava za formiranje i skladištenje obveznih zaliha nafte i naftnih derivata Hrvatske agencije za obvezne zalihe nafte i naftnih derivata (u daljnjem tekstu: Agencija).

Članak 2.

Namjenskim trošenjem sredstava za formiranje i skladištenje obveznih zaliha nafte i naftnih derivata Agencije smatra se posebice:

– podmirenje troškova kupovine nafte i naftnih derivata;

– podmirenje troškova osiguranja, skladištenja i obnavljanja obveznih zaliha nafte i naftnih derivata;

– podmirenje troškova kontrole količine i kakvoće obveznih zaliha nafte i naftnih derivata;

– podmirenje troškova nastalih radi zaduživanja na financijskom tržištu kapitala i ostalih troškova kapitala;

– podmirenje pratećih troškova (npr. za studije, dozvole, istraživanja) u vezi sa stvaranjem uvjeta za skladištenje obveznih zaliha nafte i naftnih derivata;

– podmirenje operativnih troškova rada Agencije i drugih troškova vezanih za pitanja obveznih zaliha koji proizlaze iz prirode robe, tržišta, Zakona o tržištu nafte i naftnih derivata i drugih propisa i Statuta Agencije;

– kupovina i/ili gradnja ili rekonstrukcija spremnika, pripadajućih postrojenja i instalacija te upravljanje njima;

– stjecanje dionica ili poslovnih udjela u trgovačkim društvima kapitala s registriranim sjedištem u Republici Hrvatskoj koja se temeljem dozvole Hrvatske energetske regulatorne agencije bave energetskom djelatnošću skladištenja nafte i naftnih derivata, na način kojim će se osigurati udio Agencije u temeljnom kapitalu društva od najmanje 25%, zajedno s upravljačkim pravima razmjernima tom udjelu;

– osnivanje trgovačkog društva kapitala s registriranim sjedištem u Republici Hrvatskoj za obavljanje energetske djelatnosti skladištenja nafte i naftnih derivata u isključivom ili većinskom vlasništvu Agencije.

Članak 3.

U slučaju obavljanja djelatnosti iz članka 2. alineje 7. ove Uredbe, Agencija se pojavljuje kao investitor u smislu propisa o gradnji.

Članak 4.

Skladištenje obveznih zaliha nafte i naftnih derivata u objektima u vlasništvu Agencije, te upravljanje ovim objektima, Agencija može povjeriti energetskom subjektu s registriranim sjedištem u Republici Hrvatskoj, specijaliziranom i opremljenom za obavljanje navedenih poslova.

Članak 5.

Ova Uredba stupa na snagu danom objave u »Narodnim novinama«.

Klasa: 310-05/09-01/05
Urbroj: 5030114-09-1
Zagreb, 28. svibnja 2009.

Potpredsjednica Vlade
i ministrica obitelji, branitelja i međugeneracijske solidarnosti
Jadranka Kosor, dipl. iur., v. r.

Uredba, NN 64/2009-1438
## Pravilnik o statusu država ili regija u odnosu na goveđu spongiformnu encefalopatiju

### NN 64/2009 (3.6.2009.), Pravilnik o statusu država ili regija u odnosu na goveđu spongiformnu encefalopatiju

64 03.06.2009 Pravilnik o statusu država ili regija u odnosu na goveđu spongiformnu encefalopatiju

MINISTARSTVO POLJOPRIVREDE, RIBARSTVA I RURALNOG RAZVOJA

1443

Na temelju članka 7. stavka 5. Zakona o veterinarstvu (»Narodne novine«, broj 41/07, 155/08), ministar poljoprivrede, ribarstva i ruralnog razvoja donosi

PRAVILNIK

O STATUSU DRŽAVA ILI REGIJA U ODNOSU NA GOVEĐU SPONGIFORMNU ENCEFALOPATIJU[[1]](#footnote-29081-1)

Članak 1.

Ovim se Pravilnikom utvrđuje status država članica, trećih zemalja ili regija u odnosu na goveđu spongiformnu encefalopatiju (u daljnjem tekstu: GSE status), sukladno GSE riziku.

Članak 2.

GSE status država članica, trećih zemalja ili regija iz članka 1. ovoga Pravilnika, sukladno GSE riziku, utvrđen je u Dodatku ovoga Pravilnika, koji je njegov sastavni dio.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: NP 011-02/09-01/129

Urbroj: 525-06-1-0246/09-1

Zagreb, 26. svibnja 2009.

Ministar
mr. sc. Božidar Pankretić, v. r.

DODATAK

POPIS DRŽAVA ILI REGIJA

A. Države ili regije sa zanemarivim GSE rizikom

1. Države članice

– Republika Finska

– Kraljevina Švedska

2. Države članice EFTA-e

– Republika Island

– Kraljevina Norveška

3. Treće zemlje

– Republika Argentina

– Australija

– Novi Zeland

– Republika Paragvaj

– Republika Singapur

– Istočna Republika Urugvaj

B. Države ili regije s kontroliranim GSE rizikom

1. Države članice

– Kraljevina Belgija, Republika Bugarska, Češka Republika, Kraljevina Danska, Savezna Republika Njemačka, Republika Estonija, Irska, Republika Grčka, Kraljevina Španjolska, Francuska Republika, Talijanska Republika, Republika Cipar, Republika Latvija, Republika Litva, Veliko Vojvodstvo Luksemburg, Republika Mađarska, Republika Malta, Kraljevina Nizozemska, Republika Austrija, Republika Poljska, Portugalska Republika, Rumunjska, Republika Slovenija, Slovačka Republika, Ujedinjeno Kraljevstvo Velike Britanije i Sjeverne Irske

2. Države članice EFTA-e

– Švicarska Konfederacija

– Kneževina Lihtenštajn

3. Treće zemlje

– Savezna Republika Brazil

– Kanada

– Republika Čile

– Tajvan

– Sjedinjene Meksičke Države

– Sjedinjene Američke Države

C. Države ili regije s neutvrđenim GSE rizikom

– Države ili regije koje nisu navedene u točkama A ili B ovoga Dodatka.

[[1](#footnote-29081-1-backlink)] Odluka Komisije 2007/453/EEZ od 29. lipnja 2007. kojom se utvrđuje GSE status država članica ili trećih zemalja ili njihovih regija sukladno GSE riziku

Pravilnik, NN 64/2009-1443
## Pravilnik o izmjeni i dopuni Pravilnika o deklaraciji i označavanju ekoloških proizvoda

### NN 64/2009 (3.6.2009.), Pravilnik o izmjeni i dopuni Pravilnika o deklaraciji i označavanju ekoloških proizvoda

64 03.06.2009 Pravilnik o izmjeni i dopuni Pravilnika o deklaraciji i označavanju ekoloških proizvoda

MINISTARSTVO POLJOPRIVREDE, RIBARSTVA I RURALNOG RAZVOJA

1444

Na temelju članka 16. stavka 6., Zakona o ekološkoj proizvodnji poljoprivrednih i prehrambenih proizvoda (»Narodne novine«, broj 12/01, 14/01, 79/07), ministar poljoprivrede, ribarstva i ruralnog razvoja donosi

PRAVILNIK

O IZMJENI I DOPUNI PRAVILNIKA O DEKLARACIJI I OZNAČAVANJU EKOLOŠKIH PROIZVODA

Članak 1.

U Pravilniku o deklaraciji i označavanju proizvoda (»Narodne novine«, br. 10/07), članak 3. mijenja se i glasi:

»Deklaracija mora sadržavati podatke koji su propisani Pravilnikom o označavanju, reklamiranju i prezentiranju hrane (»Narodne novine«, br. 41/08), te naziv i/ili šifru pravne osobe ovlaštene za provedbu postupka potvrđivanja (certifikacije) sukladnosti u ekološkoj proizvodnji.

Članak 2.

U članku 5. točki 4. podstavku a) iza broja »95%« dodaju se riječi: »masenog udjela«.

Članak 3.

Ekološki proizvodi deklarirani sukladno Pravilniku o deklaraciji i označavanju ekoloških proizvoda (»Narodne novine« br. 10/07) mogu se stavljati na tržište do 31. 12. 2009. godine i nalaziti na tržištu do isteka roka trajanja.

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: NP 011-02/09-01/91

Urbroj: 525-12-1-0458/09-1

Zagreb, 26. svibnja 2009.

Ministar
mr. sc. Božidar Pankretić, v. r.

Pravilnik, NN 64/2009-1444
## Izmjena Upute za provedbu Odluke o obveznoj pričuvi

### NN 64/2009 (3.6.2009.), Izmjena Upute za provedbu Odluke o obveznoj pričuvi

HRVATSKA NARODNA BANKA

1448

Na temelju članka 43. stavka 2. točke 9. Zakona o Hrvatskoj narodnoj banci (»Narodne novine« br. 75/2008.) i točke XXI. Odluke o obveznoj pričuvi (»Narodne novine«, br. 203/2003., 145/2004., 34/2005., 64/2005., 136/2005., 146/2005., 112/2008., 137/2008., 139/2008. i 3/2009.) guverner Hrvatske narodne banke donio je 26. svibnja 2009.

IZMJENU

UPUTE ZA PROVEDBU ODLUKE O
OBVEZNOJ PRIČUVI

1. U točki 38. Upute za provedbu Odluke o obveznoj pričuvi, u nastavku teksta: Uputa (»Narodne novine« br. 7/2004., 38/2005., 137/2005., 82/2006. i 117/2008.) stavak 1. mijenja se i glasi:

»Obveza u stranoj valuti izračunava se primjenom srednjeg tečaja Hrvatske narodne banke koji vrijedi na dan obračuna obvezne pričuve. Izdvajanje deviznog dijela obvezne pričuve prema Odluci izvršava se prijenosom dijela obračunatih deviznih sredstava u eurima i/ili američkim dolarima na devizne račune Hrvatske narodne banke u inozemstvu. Hrvatska narodna banka dostavit će bankama koje imaju odobrenje za obavljanje poslova platnog prometa s inozemstvom trajne instrukcije (»Standard Payment Instructions«) za izvršavanje izdvajanja deviznog dijela obvezne pričuve, koje će vrijediti za buduća izdvajanja deviznog dijela obvezne pričuve. Trajne instrukcije (»Standard Payment Instructions«) Hrvatska narodna banka može mijenjati, a pri svakoj će promjeni bankama pravodobno pismenim putem dostaviti nove trajne instrukcije.«

2. Ova Izmjena Upute objavljuje se u »Narodnim novinama«, a stupa na snagu 10. lipnja 2009.

Uputa br. 533-020/05-09/ŽR

Zagreb, 26. svibnja 2009.

Guverner
Hrvatske narodne banke
dr. sc. Željko Rohatinski, v. r.

Izmjene i dopune, NN 64/2009-1448
## Ispravak Pravilnika o postupku homologacije uređaja za neizravno gledanje i njihove ugradbe na motorna vozila TPV 108 (izdanje 01)

### NN 64/2009 (3.6.2009.), Ispravak Pravilnika o postupku homologacije uređaja za neizravno gledanje i njihove ugradbe na motorna vozila TPV 108 (izdanje 01)

64 03.06.2009 Ispravak Pravilnika o postupku homologacije uređaja za neizravno gledanje i njihove ugradbe na motorna vozila TPV 108 (izdanje 01)

DRŽAVNI ZAVOD ZA MJERITELJSTVO

1450

Nakon izvršenog uspoređivanja s izvornim tekstom utvrđena je pogreška u Pravilniku o postupku homologacije uređaja za neizravno gledanje i njihove ugradbe na motorna vozila TPV 108 (izdanje 01) koji je objavljen »Narodnim novinama« broj 42 od 11. travnja 2008. godine te se daje

ISPRAVAK

PRAVILNIKA O POSTUPKU HOMOLOGACIJE UREĐAJA ZA NEIZRAVNO GLEDANJE I NJIHOVE UGRADBE NA MOTORNA VOZILA TPV 108 (IZDANJE 01)

Članak 1.

U članku 7. stavak 1. alineja 2. umjesto riječi »travnja« treba stajati »1. travnja«.

U članku 8. u prvoj rečenici umjesto riječi »Pravilnik o tehničkim zahtjevima i postupku homologacije s obzirom na spremnike tekućega goriva i zaštitu od stražnjega podlijetanja motornih vozila i njihovih prikolica TPV108 (izdanje 00) (»Narodne novine« br. 184/04 i 34/08)« treba stajati »Pravilnik o postupku homologacije retrovizora i njihove ugradbe na motorna vozila TPV108 (izdanje 00) (»Narodne novine« br. 170/04 i 34/08)«.

Klasa: 011-02/09-02/13

Urbroj: 558-04/2-09-1

Zagreb, 15. svibnja 2009.

Ravnatelj
Državnog zavoda za mjeriteljstvo
mr. sc. Krešimir Buntak, v. r.

Pravilnik, NN 64/2009-1450
## Ispravak Pravilnika o postupku homologacije traktora za poljoprivredu i šumarstvo s obzirom na najveću dopuštenu ukupnu masu, položaj i pričvršćivanje stražnjih registarskih pločica, spremnike goriva, dodatne utege, zvučno upozorne uređaje, dopuštenu razinu buke i ispušni sustav TPV 301 (izdanje 01)

### NN 64/2009 (3.6.2009.), Ispravak Pravilnika o postupku homologacije traktora za poljoprivredu i šumarstvo s obzirom na najveću dopuštenu ukupnu masu, položaj i pričvršćivanje stražnjih registarskih pločica, spremnike goriva, dodatne utege, zvučno upozorne uređaje, dopuštenu razinu buke i ispušni sustav TPV 301 (izdanje 01)

64 03.06.2009 Ispravak Pravilnika o postupku homologacije traktora za poljoprivredu i šumarstvo s obzirom na najveću dopuštenu ukupnu masu, položaj i pričvršćivanje stražnjih registarskih pločica, spremnike goriva, dodatne utege, zvučno upozorne uređaje, dopuštenu razinu buke i ispušni sustav TPV 301 (izdanje 01)

DRŽAVNI ZAVOD ZA MJERITELJSTVO

1451

Nakon izvršenog uspoređivanja s izvornim tekstom utvrđena je pogreška u Pravilniku o postupku homologacije traktora za poljoprivredu i šumarstvo s obzirom na najveću dopuštenu ukupnu masu, položaj i pričvršćivanje stražnjih registarskih pločica, spremnike goriva, dodatne utege, zvučno upozorne uređaje, dopuštenu razinu buke i ispušni sustav TPV 301 (izdanje 01) koji je objavljen u »Narodnim novinama« broj 21 od 16. veljače 2009. godine te se daje

ISPRAVAK

PRAVILNIKA O POSTUPKU HOMOLOGACIJE TRAKTORA ZA POLJOPRIVREDU I ŠUMARSTVO S OBZIROM NA NAJVEĆU DOPUŠTENU UKUPNU MASU, POLOŽAJ I PRIČVRŠĆIVANJE STRAŽNJIH REGISTARSKIH PLOČICA, SPREMNIKE GORIVA, DODATNE UTEGE, ZVUČNO UPOZORNE UREĐAJE, DOPUŠTENU RAZINU BUKE I ISPUŠNI SUSTAV TPV 301 (IZDANJE 01)

U članku 8. nakon riječi travnja treba stajati »2010« umjesto »2009.«

Klasa: 011-02/09-02/14

Urbroj: 558-04/2-09-1

Zagreb, 15. svibnja 2009.

Ravnatelj
Državnog zavoda za mjeriteljstvo
mr. sc. Krešimir Buntak, v. r.

Pravilnik, NN 64/2009-1451
## Ispravak Pravilnika o homologaciji tipa motornih vozila (izdanje 01)

### NN 64/2009 (3.6.2009.), Ispravak Pravilnika o homologaciji tipa motornih vozila (izdanje 01)

64 03.06.2009 Ispravak Pravilnika o homologaciji tipa motornih vozila (izdanje 01)

DRŽAVNI ZAVOD ZA MJERITELJSTVO

1452

Nakon izvršenog uspoređivanja s izvornim tekstom utvrđena je pogreška u Pravilniku o homologaciji tipa motornih vozila (izdanje 01) koji je objavljen u »Narodnim novinama« broj 16 od 5. veljače 2009. godine te se daje

ISPRAVAK

PRAVILNIKA O HOMOLOGACIJI TIPA MOTORNIH VOZILA (IZDANJE 01)

U članku 3. umjesto riječi »Državni zavod za normizaciju i mjeriteljstvo« treba stajati »Državni zavod za mjeriteljstvo«.

U članku 36. umjesto riječi »Pravilnik o postupku homologacije vozila na dva ili tri kotača« treba stajati »Pravilnik o homologaciji tipa motornih vozila«.

Klasa: 011-02/09-02/15

Urbroj: 558-04/2-09-1

Zagreb, 15. svibnja 2009.

Ravnatelj
Državnog zavoda za mjeriteljstvo
mr. sc. Krešimir Buntak, v. r.

Ostalo, NN 64/2009-1452
## Ispravak Pravilnika o mjerama za sprečavanje emisije plinovitih onečišćivača i onečišćivača u obliku čestica iz motora s unutrašnjim izgaranjem koji se ugrađuju u necestovne pokretne strojeve TPV 401 (izdanje 00)

### NN 64/2009 (3.6.2009.), Ispravak Pravilnika o mjerama za sprečavanje emisije plinovitih onečišćivača i onečišćivača u obliku čestica iz motora s unutrašnjim izgaranjem koji se ugrađuju u necestovne pokretne strojeve TPV 401 (izdanje 00)

64 03.06.2009 Ispravak Pravilnika o mjerama za sprečavanje emisije plinovitih onečišćivača i onečišćivača u obliku čestica iz motora s unutrašnjim izgaranjem koji se ugrađuju u necestovne pokretne strojeve TPV 401 (izdanje 00)

DRŽAVNI ZAVOD ZA MJERITELJSTVO

1453

Nakon izvršenog uspoređivanja s izvornim tekstom utvrđena je pogreška u Pravilniku o mjerama za sprečavanje emisije plinovitih onečišćivača i onečišćivača u obliku čestica iz motora s unutrašnjim izgaranjem koji se ugrađuju u necestovne pokretne strojeve TPV 401 (izdanje 00) koji je objavljen »Narodnim novinama« broj 16 od 5. veljače 2008. godine te se daje

ISPRAVAK

PRAVILNIKA O MJERAMA ZA SPREČAVANJE EMISIJE PLINOVITIH ONEČIŠĆIVAČA I ONEČIŠĆIVAČA U OBLIKU ČESTICA IZ MOTORA S UNUTRAŠNJIM IZGARANJEM KOJI SE UGRAĐUJU U NECESTOVNE POKRETNE STROJEVE TPV 401 (IZDANJE 00)

U članku 4. stavak 3. briše se riječ »Podnositelj«.

U članku 6. stavak 3., u drugoj rečenici umjesto riječi »u potvrdi« treba stajati »u certifikatu«.

U članku 9. stavak 1., u drugom dijelu druge rečenice umjesto riječi »nakon što prizna« treba stajati »prizna«.

U članku 12. stavak 5., u petom podstavka umjesto riječi »za žbunja« treba stajati »za rezanje žbunja«.

Klasa: 011-02/09-02/16

Urbroj: 558-04/2-09-1

Zagreb, 15. svibnja 2009.

Ravnatelj
Državnog zavoda za mjeriteljstvo
mr. sc. Krešimir Buntak, v. r.

Ostalo, NN 64/2009-1453
## Zakon o stavljanju izvan snage Zakona o preuzimanju Zakona o rješavanju sukoba zakona i sukoba nadležnosti u izvršenju kaznenih sankcija

### NN 65/2009 (5.6.2009.), Zakon o stavljanju izvan snage Zakona o preuzimanju Zakona o rješavanju sukoba zakona i sukoba nadležnosti u izvršenju kaznenih sankcija

HRVATSKI SABOR

1455

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O STAVLJANJU IZVAN SNAGE ZAKONA O PREUZIMANJU ZAKONA O RJEŠAVANJU SUKOBA ZAKONA I SUKOBA NADLEŽNOSTI U IZVRŠENJU KAZNENIH SANKCIJA

Proglašavam Zakon o stavljanju izvan snage Zakona o preuzimanju Zakona o rješavanju sukoba zakona i sukoba nadležnosti u izvršenju kaznenih sankcija, kojega je Hrvatski sabor donio na sjednici 22. svibnja 2009. godine.

Klasa: 011-01/09-01/74

Urbroj: 71-05-03/1-09 – 2

Zagreb, 28. svibnja 2009.

Predsjednik
Republike Hrvatske
Stjepan Mesić, v. r.

ZAKON

O STAVLJANJU IZVAN SNAGE ZAKONA O PREUZIMANJU ZAKONA O RJEŠAVANJU SUKOBA ZAKONA I SUKOBA NADLEŽNOSTI U IZVRŠENJU KAZNENIH SANKCIJA

Članak 1.

Ovim se Zakonom stavlja izvan snage Zakon o preuzimanju Zakona o rješavanju sukoba zakona i sukoba nadležnosti u izvršenju kaznenih sankcija (»Narodne novine«, br. 53/91.).

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 730-04/09-01/01

Zagreb, 22. svibnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 65/2009-1455
## Zakon o izmjenama i dopunama Zakona o Hrvatskoj akademiji znanosti i umjetnosti

### NN 65/2009 (5.6.2009.), Zakon o izmjenama i dopunama Zakona o Hrvatskoj akademiji znanosti i umjetnosti

HRVATSKI SABOR

1457

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O HRVATSKOJ AKADEMIJI ZNANOSTI I UMJETNOSTI

Proglašavam Zakon o izmjenama i dopunama Zakona o Hrvatskoj akademiji znanosti i umjetnosti, kojega je Hrvatski sabor donio na sjednici 22. svibnja 2009. godine.

Klasa: 011-01/09-01/76

Urbroj: 71-05-03/1-09-2

Zagreb, 28. svibnja 2009.

Predsjednik
Republike Hrvatske
Stjepan Mesić, v. r.

ZAKON

O IZMJENAMA I DOPUNAMA ZAKONA O HRVATSKOJ AKADEMIJI ZNANOSTI I UMJETNOSTI

Članak 1.

U Zakonu o Hrvatskoj akademiji znanosti i umjetnosti (»Narodne novine«, br. 34/91., 43/96. i 150/02.) u članku 10. stavci 1. i 2. mijenjaju se i glase:

»(1) Članovi Akademije su redoviti, počasni, dopisni i suradnici.

(2) Članstvo članova suradnika ostaje doživotno ponovnim izborom nakon deset godina od prvog izbora. »

Članak 2.

Članak 14. mijenja se i glasi:

»Za člana suradnika bira se znanstvenik ili umjetnik, državljanin Republike Hrvatske, čija su dostignuća na području znanstvene ili umjetničke djelatnosti općepoznata i koji će surađivati na određenom području djelatnosti Akademije.

Članak 3.

U članku 24. stavku 3. riječ: »tri« zamjenjuje se riječju: »četiri«.

Članak 4.

Odredba članka 1. ovoga Zakona odnosi se i na članove suradnike izabrane prije stupanja na snagu ovoga Zakona.

Članak 5.

Odredba članka 3. ovoga Zakona primjenjuje se i na članove predsjedništva Akademije čiji je mandat u tijeku na dan stupanja na snagu ovoga Zakona.

Članak 6.

Akademija će uskladiti svoj Statut s odredbama ovoga Zakona u roku od šest mjeseci od dana stupanja na snagu ovoga Zakona.

Članak 7.

Ovaj Zakon stupa na snagu osmoga dana od dana objave u »Narodnim novinama«.

Klasa: 612-01/09-01/02

Zagreb, 22. svibnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 65/2009-1457
## Odluka o pravilima za statutarnu certifikaciju pomorskih brodova, Dio 4. - Stabilitet (2009.)

### NN 65/2009 (5.6.2009.), Odluka o pravilima za statutarnu certifikaciju pomorskih brodova, Dio 4. - Stabilitet (2009.)

HRVATSKI REGISTAR BRODOVA

1462

Na temelju stavka 3., čl. 1019. Pomorskog zakonika Republike Hrvatske (»Narodne novine« 181/2004, 76/2007 i 146/2008) Upravno vijeće Hrvatskog registra brodova donosi

ODLUKU

O PRAVILIMA ZA STATUTARNU
CERTIFIKACIJU POMORSKIH BRODOVA,
Dio 4. – STABILITET (2009.)

1.1 Donose se PRAVILA ZA STATUTARNU CERTIFIKACIJU POMORSKIH BRODOVA, Dio 4. – STABILITET (2009.), koji sadrži ove odsjeke:

1. Opći zahtjevi

2. Opći zahtjevi za stabilitet

3. Dodatni zahtjevi za stabilitet

4. Zahtjevi za stabilitet pontona, plovećih dizalica, plovećih dokova i brodova stalno spojenih s obalom

5. Prilog 1.

6. Prilog 2.

7. Prilog 3.

8. Prilog 4.

9. Prilog 5.

10. Prilog 6.

1.2 Pravila iz t. 1.1 ove odluke stupaju na snagu 1. srpnja 2009. godine.

1.3 Stupanjem na snagu ovih Pravila za statutarnu certifikaciju pomorskih brodova prestaju vrijediti Pravila za tehnički nadzor pomorskih brodova, Dio 4. – Stabilitet iz 1999. godine, objavljena u »Narodnim novinama« br. 80/1999.

Broj: 718/KN/JB

Split, 11. svibnja 2009.

Predsjednik
Upravnog vijeća
Mario Babić, v. r.

Odluka, NN 65/2009-1462
## Odluka o pravilima za statutarnu certifikaciju pomorskih brodova, Dio 5. - Pregrađivanje (2009.)

### NN 65/2009 (5.6.2009.), Odluka o pravilima za statutarnu certifikaciju pomorskih brodova, Dio 5. - Pregrađivanje (2009.)

HRVATSKI REGISTAR BRODOVA

1463

Na temelju stavka 3., čl. 1019. Pomorskog zakonika Republike Hrvatske (»Narodne novine« 181/2004, 76/2007 i 146/2008) Upravno vijeće Hrvatskog registra brodova donosi

ODLUKU

O PRAVILIMA ZA STATUTARNU
CERTIFIKACIJU POMORSKIH BRODOVA,
Dio 5. – PREGRAĐIVANJE (2009.)

1.1 Donose se PRAVILA ZA STATUTARNU CERTIFIKACIJU POMORSKIH BRODOVA, Dio 5. – PREGRAĐIVANJE (2009.), koji sadrži ove odsjeke:

1. Opći zahtjevi

2. Pregrađivanje i stabilitet u oštećenom stanju putničkih i teretnih brodova

3. Posebni zahtjevi za stabilitet RO-RO putničkih brodova

4 Posebni zahtjevi za brodove tipa »B« sa smanjenim nadvođem

5. Zahtjevi za stabilitet u oštećenom stanju za brodove koji prevoze rasute terete

6. Brodovi posebne namjene

7. Brodovi za opskrbu

8. Brzi brodovi

9. Tankeri

10. Dodatak 1.

1.2 Pravila iz t. 1.1 ove odluke stupaju na snagu 1. srpnja 2009. godine.

1.3 Stupanjem na snagu ovih Pravila za statutarnu certifikaciju pomorskih brodova prestaju vrijediti Pravila za tehnički nadzor pomorskih brodova, Dio 5. – Pregrađivanje iz 2008. godine, objavljena u »Narodnim novinama« br. 86/2008.

Broj: 719/KN/JB

Split, 11. svibnja 2009.

Predsjednik
Upravnog vijeća
Mario Babić, v. r.

Odluka, NN 65/2009-1463
## Odluka o pravilima za statutarnu certifikaciju pomorskih brodova, Dio 6. - Nadvođe (2009.)

### NN 65/2009 (5.6.2009.), Odluka o pravilima za statutarnu certifikaciju pomorskih brodova, Dio 6. - Nadvođe (2009.)

65 05.06.2009 Odluka o pravilima za statutarnu certifikaciju pomorskih brodova, Dio 6. - Nadvođe (2009.)

HRVATSKI REGISTAR BRODOVA

1464

Na temelju stavka 3., čl. 1019. Pomorskog zakonika Republike Hrvatske (»Narodne novine« 181/2004, 76/2007 i 146/2008) Upravno vijeće Hrvatskog registra brodova donosi

ODLUKU

O PRAVILIMA ZA STATUTARNU
CERTIFIKACIJU POMORSKIH BRODOVA,
Dio 6. – NADVOĐE (2009.)

1.1 Donose se PRAVILA ZA STATUTARNU CERTIFIKACIJU POMORSKIH BRODOVA, Dio 6. – NADVOĐE (2009.), koji sadrži ove odsjeke:

1. Opći dio

2. Označavanje teretne linije

3. Uvjeti za dodjeljivanje nadvođa

4. Dodjeljivanje najmanjeg nadvođa

5. Posebni zahtjevi za brodove kojima se dodjeljuje nadvođe za prijevoz tereta drva na palubi

6. Uvjeti za dodjeljivanje nadvođe brodovima koji ne obavljaju međunarodna putovanja i manjim brodovima koji ih obavljaju

7. Posebni uvjeti za dodjeljivanje nadvođa ribarskim brodovima

1.2 Pravila iz t. 1.1 ove odluke stupaju na snagu 1. srpnja 2009. godine.

1.3 Stupanjem na snagu ovih pravila, prestaju vrijediti Pravila za tehnički nadzor pomorskih brodova, Dio 6. – NADVOĐE iz 2005. godine, objavljena u »Narodnim novinama« br. 147/2005.

Broj: 720/KN/JB

Split, 11. svibnja 2009.

Predsjednik
Upravnog vijeća
Mario Babić, v. r.

Odluka, NN 65/2009-1464
## Odluka o pravilima za statutarnu certifikaciju pomorskih brodova, Dio 14. - Radiooprema (2009.)

### NN 65/2009 (5.6.2009.), Odluka o pravilima za statutarnu certifikaciju pomorskih brodova, Dio 14. - Radiooprema (2009.)

65 05.06.2009 Odluka o pravilima za statutarnu certifikaciju pomorskih brodova, Dio 14. - Radiooprema (2009.)

HRVATSKI REGISTAR BRODOVA

1465

Na temelju stavka 3., čl. 1019. Pomorskog zakonika Republike Hrvatske (»Narodne novine« 181/2004, 76/2007 i 146/2008) Upravno vijeće Hrvatskog registra brodova donosi

ODLUKU

O PRAVILIMA ZA STATUTARNU
CERTIFIKACIJU POMORSKIH BRODOVA,
Dio 14. – RADIOOPREMA (2009)

1.1 Donose se PRAVILA ZA STATUTARNU CERTIFIKACIJU POMORSKIH BRODOVA, Dio 14. – RADIOOPREMA (2009.), koji sadrži ove odsjeke:

1. Opći zahtjevi

2. Opremanje brodova radiouređajima

3. Smještaj radioopreme, prostor za radioopremu i ugradnja kabelske mreže

4. Antenski sustavi i uzemljenja

5. Opći tehnički zahtjevi za radioopremu

6. Tehnički zahtjevi za pojedine radiouređaje

8. Uređaji za prijem informacija o sigurnosti na moru

9. Radioplutače za otkrivanje mjesta nesreće EPIRB i SAT EPIRB

10. Uređaji za lociranje kod traganja i spašavanja

11. Razglasni uređaj

12. Radiouređaji u sredstvima za spašavanje

13. Uređaj za odvajanje i uključivanje radioplutače za otkrivanje mjesta nesreće (EPIRB) koji slobodno izronjavaju

14. VHF radiotelefon za rad sa zrakoplovcima

15. Sustav uzbunjivanja brodske zaštite

1.2 Odsjeci pravila iz t. 1.1 ove odluke stupaju na snagu 1. srpnja 2009. godine.

1.3 Stupanjem na snagu ovih pravila, prestaju vrijediti Pravila za tehnički nadzor pomorskih brodova, Dio 14. – RADIOOPREMA iz 2005. godine objavljena u »Narodnim novinama« br. 147/2005.

Broj: 721/KN/JB

Split, 11. svibnja 2009.

Predsjednik
Upravnog vijeća
Mario Babić, v. r.

Odluka, NN 65/2009-1465
## Odluka o pravilima za statutarnu certifikaciju pomorskih brodova, Dio 15. - Sredstva za signalizaciju (2009.)

### NN 65/2009 (5.6.2009.), Odluka o pravilima za statutarnu certifikaciju pomorskih brodova, Dio 15. - Sredstva za signalizaciju (2009.)

65 05.06.2009 Odluka o pravilima za statutarnu certifikaciju pomorskih brodova, Dio 15. - Sredstva za signalizaciju (2009.)

HRVATSKI REGISTAR BRODOVA

1466

Na temelju stavka 3., čl. 1019. Pomorskog zakonika Republike Hrvatske (»Narodne novine« 181/2004, 76/2007 i 146/2008) Upravno vijeće Hrvatskog registra brodova donosi

ODLUKU

O PRAVILIMA ZA STATUTARNU
CERTIFIKACIJU POMORSKIH BRODOVA,
Dio 15. – SREDSTVA ZA SIGNALIZACIJU (2009)

1.1 Donose se PRAVILA ZA STATUTARNU CERTIFIKACIJU POMORSKIH BRODOVA, Dio 15. – SREDSTVA ZA SIGNALIZACIJU (2009.), koji sadrži ove odsjeke:

1. Opći zahtjevi

2. Oprema brodova sredstvima za signalizaciju

3. Konstrukcija signalnih sredstava

4. Postavljanje signalnih sredstava na brodu

5. Signali pogibelji.

1.2 Pravila iz t. 1.1 ove odluke stupaju na snagu 1. srpnja 2009. godine.

1.3 Stupanjem na snagu ovih pravila, prestaju vrijediti Pravila za tehnički nadzor pomorskih brodova, Dio 15 – SREDSTVA ZA SIGNALIZACIJU iz 2002. godine, objavljena u »Narodnim novinama« br. 135/2002.

Broj: 722/KN/JB

Split, 11. svibnja 2009.

Predsjednik
Upravnog vijeća
Mario Babić, v. r.

Odluka, NN 65/2009-1466
## Odluka o pravilima za statutarnu certifikaciju pomorskih brodova, Dio 16. - Pomagala za navigaciju (2009.)

### NN 65/2009 (5.6.2009.), Odluka o pravilima za statutarnu certifikaciju pomorskih brodova, Dio 16. - Pomagala za navigaciju (2009.)

65 05.06.2009 Odluka o pravilima za statutarnu certifikaciju pomorskih brodova, Dio 16. - Pomagala za navigaciju (2009.)

HRVATSKI REGISTAR BRODOVA

1467

Na temelju stavka 3., čl. 1019. Pomorskog zakonika Republike Hrvatske (»Narodne novine« 181/2004, 76/2007 i 146/2008) Upravno vijeće Hrvatskog registra brodova donosi

ODLUKU

O PRAVILIMA ZA STATUTARNU
CERTIFIKACIJU POMORSKIH BRODOVA,
Dio 16. – POMAGALA ZA NAVIGACIJU (2009.)

1.1 Donose se PRAVILA ZA STATUTARNU CERTIFIKACIJU POMORSKIH BRODOVA, Dio 16. – POMAGALA ZA NAVIGACIJU (2009.), koja sadrže ove odsjeke:

1. Opći zahtjevi

2. Zahtjevi za opremanje brodova navigacijskim sustavima i opremom

3. Izvedba i postavljanje pomagala za navigaciju na brodu

1.2 Pravila iz t. 1.1 ove odluke stupaju na snagu 1. srpnja 2009. godine.

1.3 Stupanjem na snagu ovih pravila, prestaju vrijediti Pravila za tehnički nadzor pomorskih brodova, Dio 16. – POMAGALA ZA NAVIGACIJU iz 2008. godine, objavljena u »Narodnim novinama« br. 86/2008.

Broj: 723/KN/JB

Split, 11. svibnja 2009.

Predsjednik
Upravnog vijeća
Mario Babić, v. r.

Odluka, NN 65/2009-1467